**ΔΕΛΤΙΟ ΤΥΠΟΥ**

Της Διεύθυνσης Πρωτοβάθμιας Εκπαίδευσης Λευκάδας

Λευκάδας 06 Μαρτίου 2025

Σας ενημερώνουμε ότι για το σχολικό έτος 2025-2026 οι εγγραφές των προνηπίων, νηπίων και των μαθητών/μαθητριών Α’ τάξης Δημοτικού Σχολείου θα πραγματοποιηθούν από την

* **5η Μαρτίου έως και 24η Μαρτίου 2025 (εγγραφές νηπίων – προνηπίων)**
* **6η Μαρτίου έως και 26η Μαρτίου (εγγραφές μαθητών/τριών Α’ τάξης Δημ.)**

Όσον αφορά τις εγγραφές στα Δημόσια Νηπιαγωγεία γενικής παιδείας:

1. Οι εγγραφές στα δημόσια νηπιαγωγεία, για το σχολικό έτος 2025-2026 γίνονται σύμφωνα με το ΦΕΚ 1767/08-05-2020 μέσω της Ενιαίας Ψηφιακής Πύλης της Δημόσιας Διοίκησης (<https://proti-eggrafi.services.gov.gr/>) **με υποβολή ηλεκτρονικής αίτησης εγγραφής,** την οποία υποβάλλουν οι γονείς/κηδεμόνες των νηπίων/προνηπίων για το νηπιαγωγείο που ανήκουν, βάσει της διεύθυνσης κατοικίας τους και σύμφωνα με τα όρια της σχολικής περιφέρειας του νηπιαγωγείου. ([http://dipe.lef.sch.gr/σχολεία/sxolikes-perifereies](http://dipe.lef.sch.gr/%CF%83%CF%87%CE%BF%CE%BB%CE%B5%CE%AF%CE%B1/sxolikes-perifereies))

2) Οι γονείς/κηδεμόνες των νηπίων/προνηπίων, κατά την είσοδό τους στην ηλεκτρονική Υπηρεσία **«Πρώτη Εγγραφή»** της Ενιαίας Ψηφιακής Πύλης (<https://proti-eggrafi.services.gov.gr/>) αυθεντικοποιούνται με την χρήση των κωδικών διαπιστευτηρίων της Γ.Γ.Π.Σ. Δημόσιας Διοίκησης του Υπουργείου Ψηφιακής Διακυβέρνησης (taxisnet).

3) Οι εγγραφές σε νηπιαγωγεία ειδικής αγωγής δεν εξυπηρετούνται μέσω της ηλεκτρονικής υπηρεσίας «Πρώτη Εγγραφή» και οι γονείς/κηδεμόνες απευθύνονται για την εγγραφή των μαθητών/τριών αυτοπροσώπως στις συγκεκριμένες σχολικές μονάδες.

4) Σε περιπτώσεις γονέων/κηδεμόνων που αδυνατούν να κάνουν χρήση της ηλεκτρονικής υπηρεσίας «Πρώτη Εγγραφή» της Ενιαίας Ψηφιακής Πύλης η αίτηση μπορεί να υποβληθεί αυτοπροσώπως στο νηπιαγωγείο.

Όσον αφορά τις εγγραφές στα Δημόσια Δημοτικά γενικής παιδείας:

1. Οι εγγραφές στα Δημόσια Δημοτικά, για το σχολικό έτος 2025-2026 γίνονται σύμφωνα με την υπό στοιχεία Φ.6/23967/Δ1/4-3-2025 (B’ 979) ΚΥΑ, μέσω της Ενιαίας Ψηφιακής Πύλης της Δημόσιας Διοίκησης (<https://adimotikou.eservices.minedu.gov.gr>) **με υποβολή ηλεκτρονικής αίτησης εγγραφής**, την οποία υποβάλλει ένας εκ των δύο γονέων/κηδεμόνων/εχόντων την επιμέλεια των μαθητών/τριών, βάσει της διεύθυνσης κατοικίας τους και σύμφωνα με τα όρια της σχολικής περιφέρειας του νηπιαγωγείου. ([http://dipe.lef.sch.gr/σχολεία/sxolikes-perifereies](http://dipe.lef.sch.gr/%CF%83%CF%87%CE%BF%CE%BB%CE%B5%CE%AF%CE%B1/sxolikes-perifereies))
2. Οι γονείς/κηδεμόνες των νηπίων/προνηπίων, κατά την είσοδό τους στην ειδική ψηφιακή πλατφόρμα «Εγγραφή στην Πρώτη Δημοτικού» της Ενιαίας Ψηφιακής Πύλης (https://adimotikou.eservices.minedu.gov.gr) αυθεντικοποιούνται με την χρήση των κωδικών διαπιστευτηρίων της Γ.Γ.Π.Σ. Δημόσιας Διοίκησης του Υπουργείου Ψηφιακής Διακυβέρνησης (taxisnet).
3. Οι εγγραφές σε Δημοτικά Ειδικής Αγωγής δεν εξυπηρετούνται μέσω της ηλεκτρονικής υπηρεσίας «Εγγραφή στην Πρώτη Δημοτικού» και οι γονείς/κηδεμόνες απευθύνονται για την εγγραφή των μαθητών/τριών αυτοπροσώπως στις συγκεκριμένες σχολικές μονάδες.
4. Σε περιπτώσεις γονέων/κηδεμόνων που αδυνατούν να κάνουν χρήση της ηλεκτρονικής υπηρεσίας «Εγγραφή στην Πρώτη Δημοτικού» της Ενιαίας Ψηφιακής Πύλης η αίτηση μπορεί να υποβληθεί αυτοπροσώπως στο Δημοτικό Σχολείο.

 **Α. ΕΓΓΡΑΦΕΣ ΝΗΠΙΩΝ**

 Στο νηπιαγωγείο φοιτούν δύο ηλικίες νηπίων:

1. Η πρώτη ηλικία (**νήπια**) περιλαμβάνει τα παιδιά, τα οποία στις 31 Δεκεμβρίου του έτους εγγραφής συμπληρώνουν ηλικία πέντε (5) ετών (έτος γέννησης 2020).
2. Η δεύτερη ηλικία (**προνήπια**) περιλαμβάνει τα παιδιά, τα οποία στις 31 Δεκεμβρίου του έτους εγγραφής συμπληρώνουν ηλικία τεσσάρων (4) ετών (έτος γέννησης 2021).

 Η φοίτηση τόσο των προνηπίων όσο και των νηπίων είναι **ΥΠΟΧΡΕΩΤΙΚΗ.**

 **Για την εγγραφή στο νηπιαγωγείο απαιτούνται:**

1. Πιστοποιητικό γέννησης Δήμου ή Κοινότητας. Για την εγγραφή των νηπίων (**Α΄ και Β΄ ηλικίας**) στα Δημόσια Νηπιαγωγεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά **θα αναζητείται από τα Νηπιαγωγεία μέσω του Πληροφοριακού Συστήματος του Υ.ΠΑΙ.Θ.Α.**
2. Το βιβλιάριο εμβολίων του παιδιού ή άλλο στοιχείο από το οποίο αποδεικνύεται ότι έγιναν τα προβλεπόμενα εμβόλια.
3. Το Ατομικό Δελτίο Υγείας Μαθητή (Α.Δ.Υ.Μ.).
4. Αποδεικτικό στοιχείο από το οποίο διαπιστώνεται η διεύθυνση μόνιμης κατοικίας, όπως λογαριασμό ΔΕΚΟ, μισθωτήριο συμβόλαιο, ή άλλο δημόσιο πρόσφατο έγγραφο **από το οποίο να προκύπτει σαφώς η διεύθυνση κατοικίας.**

**Για την εγγραφή και φοίτηση των μαθητών /τριών στο ολοήμερο πρόγραμμα δεν απαιτείται η προσκόμιση δικαιολογητικών, αφού όλες οι αιτήσεις γίνονται δεκτές ανεξαιρέτως.**

**ΥΠΕΝΘΥΜΙΣΗ:**

**Στους γονείς που ανήκουν στη σχολική περιφέρεια του 4ο Νηπιαγωγείου Λευκάδας, υπενθυμίζεται ότι επί του παρόντος το 4ο Νηπιαγωγείο στεγάζεται σε αίθουσα του 1ου Δημοτικού Σχολείου Λευκάδας. Ως εκ τούτου μπορούν να απευθύνονται σε όμορο γειτονικό νηπιαγωγείο που να διευκολύνει την μετάβαση των τέκνων τους. (7ο, 1ο, 2ο)**

 **Β. ΕΓΓΡΑΦΕΣ ΜΑΘΗΤΩΝ ΣΤΗΝ Α΄ ΤΑΞΗ ΤΟΥ ΔΗΜΟΤΙΚΟΥ ΣΧΟΛΕΙΟΥ**

Στην Α΄ Τάξη του Δημοτικού Σχολείου εγγράφονται οι μαθητές, οι οποίοι στις 31 Δεκεμβρίου του έτους εγγραφής συμπληρώνουν ηλικία έξι (6) ετών (έτος γέννησης 2019).

 **Για την εγγραφή στην Α' τάξη απαιτούνται:**

1. Πιστοποιητικό γέννησης Δήμου ή Κοινότητας. Για την εγγραφή των μαθητών στα Δημόσια Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά **θα** **αναζητείται από τις Σχολικές Μονάδες μέσω του Πληροφοριακού Συστήματος του Υ.ΠΑΙ.Θ.Α**
2. Το βιβλιάριο εμβολίων του παιδιού ή άλλο στοιχείο από το οποίο αποδεικνύεται ότι έχουν γίνει τα προβλεπόμενα εμβόλια.
3. Το Ατομικό Δελτίο Υγείας Μαθητή (Α.Δ.Υ.Μ.).
4. Αποδεικτικό στοιχείο από το οποίο διαπιστώνεται η διεύθυνση κατοικίας, όπως λογαριασμό ΔΕΚΟ, μισθωτήριο συμβόλαιο, ή άλλο δημόσιο πρόσφατο έγγραφο **από το οποίο να προκύπτει σαφώς η διεύθυνση κατοικίας.**
5. Βεβαίωση φοίτησης από το νηπιαγωγείο.

**Για την εγγραφή και φοίτηση των μαθητών /τριών στο ολοήμερο πρόγραμμα δεν απαιτείται η προσκόμιση δικαιολογητικών, αφού όλες οι αιτήσεις γίνονται δεκτές ανεξαιρέτως.**

 **ΑΠΟ ΤΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΛΕΥΚΑΔΑΣ**